Nuwe haar-trend: Raak grys, almal doen dit! | SARIE
Nuwe haar-trend: Raak grys, almal doen dit!	deur admin
Dis nou baie gewild om jou hare grys te kleur, selfs al is jy in jou 20’s …
Kelly Osbourne (heel links op die foto) het onlangs met dié trend geëksperimenteer, en dit sommer ‘n pers ondertoon ook gegee. Die sangeres Ellie Goulding (25) het liggrys strepies in haar blonde lokke laat sit en haar vriendin-sangeres Marina Lambrini Diamandis dra nou ‘n styl wat herinner aan ‘n Marie Antoinette-pruik … (Klik vir ‘n foto.)
Maar ook aktrises soos Helen Mirren en Jamie Lee Curtis dra hul grys hare goed vir hul jare. Dit lyk pragtig! So ook die paar grys hare in Nicole Kidman (45) se kroon.
Hoe dra ek hierdie styl?
Om jou natuurlike grys hare te laat uitgroei en dit met grasie te dra is ‘n perfekte oplossing as jy nie baie tyd en geld by die haarkapper wil bestee nie. Grys hare het geen pigment nie, so om die proses te bespoedig, kies die ligste blonde highlight wat by jou gelaat gaan pas sodat dit so natuurlik moontlik uitgroei.
Maak seker die haarstyl wat jy kies, pas jou gesig. Kort, moderne kapsels met sagte krulle en kuiwe is die perfekte styl as jy jou hare grys wil dra.
Jou grimering Kies helder kleure om jou nuwe styl ‘n bietjie kleur te gee. Pienk of koraalkleurige lippe is ideaal en diep-pers oogskadu sal die blou skynsel in jou hare verskerp. Subscribe to our newsletter
Ek is 58 en is gelukkig om nog nie ‘n enkele grys haar op my kop te he nie en ek is van plan om dit so te hou! My ma het nog tot op ‘n hoe ouderdom gespog met haar donker hare. Ek kan myself eenvoudig nie voorstel met grys hare nie! Ek het ‘n vriendin wat ‘n pragtige wit-grys haarkleur het en dit pas haar pragtig. Ek het nog nooit gesien dat mense ‘n gryskopvrou agterna staar nie!! ‘Skies!! Ek bedoel dit nie lelik nie! Net my persoonlike voorkeur – BLONDINE!! Clignette
My suster het in haar vroee dertigerjare al begin grys word en het nooit haar hare gekleur nie. Mense het haar al in die straat gestop en gevra waar het sy haar hare laat doen en dit nogal in Pretoria, Johannesburg en in New York!